Document ID: /fineweb-2-swissfilter-quality_10-filterrobots/filtered/02038.jsonl.gz/4361

A Santa Maria en Val Müstair datti dapi 93 onns la «Tessanda» che valurisescha l'artisanadi dal taisser. Ils products han bunamain tuts nums rumantschs. Ina selecziun da sdratschs da lavar giu ha num «tea fondada». Cun discurrer cun las tessunzas han ellas menziunà ch'ellas na sappian betg pertge che quels sdratschs sa numnan uschia. I sa tracta d'ina legenda che raquinta pertge ch'ina tegia en la Val Mora n'exista betg pli. Mo ina fora en furma da chaldera ans tira endament il trist destin dal signun maltratg. E nus udin era pertge ch'igl è simpel da nettegiar zin en l'alp Sprella che stat damanaivel.